Kamu bisa jelasin ke aku soal Lamprotornis dalam bahasa melayu?

Lamprotornis adalah satu genus burung Perling berkilat yang didapati di Afrika selatan Sahara. Ia memiliki warna bulu berkilat sama ada biru atau hijau di bahagian atas, yang mana di sebabkan granul-granul melanin berongga yang disusun dalam lapisan tunggal berdekatan dengan permukaan barbule bulu pelepah. Susunan unik ini menyebabkan beberapa burung Perling berkilat dahulunya berada dalam genus Spreo dipindahkan ke genus Lamprotornis, di sebabkan ia berkongsi ciri ini.

Genus Lamprotornis telah diperkenalkan oleh ahli zoologi Belanda Coenraad Jacob Temminck pada tahun 1820. Spesies ini didesignasikan sebagai burung Perling berkilat ekor panjang.

Bahagian bawah (perut dan dada) bagi spesies ini kurang berwarna-warni. Kebiasaanya ia berwarna biru, ungu, kuning atau perang. Kebanyakan spesies Lamprotornis memiliki anak mata kuning atau merah terang dan ada yang berekor panjang.

Perling berwarna-warni ini ditemui dalam pelbagai habitat seperti hutan, kawasan terbuka dan taman. Ia bertelur di dalam lubang pokok, sama ada yang wujud secara semulajadi atau yang ditebuk oleh burung belatuk atau barbet, ada juga yang menggunakan struktur buatan manusia. Kebanyakan spesies tinggal setempat selain berpindah setempat atau bermusim; bagaimanapun Perling Shelley merupakan satu spesies migrasi. Kebanyakan spesies juga adalah jenis suka berkawan di luar musim membiak.

Lamprotornis adalah omnivor dan banyak menghabiskan masa di atas tanah, meskipun ia mengambil buah di atas pokok. Terdapat juga spesies yang akan mencari makan di atau berdekatan dengan haiwan mamalia besar untuk mencari serangga.